प्रसवपूर्व देखभाल
प्रसूतिपूर्व देखभाल (Prenatal care) स्वास्थ्य की एक निरोधक देखभाल है। इसके अन्तर्गत अनेक गतिविधियाँ आतीं हैं, जैसे स्वास्थ्य परीक्षण, स्वस्थ जीवनशैली से सम्बन्धित सुझाव, गर्भावस्था में होने वाले शारीरिक परिवर्तनों से सम्बन्धित जानकारी देना, जन्मपूर्व पोषण (विटामिन आदि की जानकारी), आदि। प्रसूतिपूर्व देखभाल से अनेक लाभ होते हैं, जैसे गर्भिणी की मृत्यु से बचाव, गर्भस्राव से बचाव, जन्म के समय कम भार, आदि से बचाव। उच्च आय वाले देशों में परम्परागत रूप से निम्नलिखित कार्य प्रसूतिपूर्व देखभाल के अन्तर्गत आते हैं- प्रथम सप्ताह से लेकर २८वें सप्ताह तक हर माह डॉक्टर से मिलना २८वें सप्ताह से ३६वें सप्ताह तक हर १५ दिन बाद डॉक्टर को दिखाना ३६वें सप्ताह के बाद से प्रसव तक हर सप्ताह डॉक्टर को दिखाना